En gang for lenge siden var det en gutt som het Martin.

Han hadde en hest som var stor og sterk og kunne løpe fort. Martin pleide å ri på turer utenfor byen han bodde i.

En dag da han var ute og red var det veldig kaldt. Det var is på bakken og det kom frostrøyk ut av munnen hans da han pustet. Men Martin var ikke kald fordi han hadde en stor varm kappe på seg.

Plutselig så Martin en stakkars skitten, gammel mann på veien. Håret hans var bustete og klærne hans var fillete og ødelagt. Mannen strakte ut hånden sin mot Martin og han kunne se at mannen frøs og skalv av kulde. Han så sulten og syk ut.

Den gamle mannen sa med knirkete stemme: «Kan du være så snill å gi litt meg litt penger til mat?» Martin sa «Ja» og begynte å lete etter lommeboken sin. Men han hadde ikke noen penger med seg. Da den gamle mannen skjønte det så han trist ned på bakken og skalv nesten enda mer.

Martin så det og syntes fryktelig synd på den gamle. «Vent» sa han, «Du kan få noe annet.»

Så tok Martin kappen sin av og delte den i to. «Selv om jeg ikke har noen penger med meg, kan du få halvparten av kappen min så du slipper å fryse. Vær så god» sa Martin og gav den ene delen til mannen.

 Den gamle mannen ble overrasket og veldig glad. Han takket Martin så mye. Martin smilte og red videre. Men da han snudde seg får å se etter mannen, var han vekk.

Den natten hadde Martin en rar drøm. Den gamle mannen stod foran ham, men nå så han ikke fattig ut og ikke så gammel heller. Han var ren, og han så mett og varm ut. Han hadde på seg den halvparten av kappen som Martin hadde gitt ham og sa: «Kjære Martin! Av deg kan alle mennesker lære hvordan de kan hjelpe hverandre og dele det de har. Derfor skal alle mennesker i hele verden få høre om deg, Martin».

Og sånn ble det, og nå ha du også fått høre historien om Martin.

Nå er vi i måneden som heter november og den er ofte ganske kald og det er mørkt ute om morgenen og når vi kommer hjem fra barnehagen.

I gamledager hadde de ikke lyspærer eller lommelykter for å lyse opp husene sine. Så når folk var inne i husene sine på vinteren, når det er mørkt ute, måtte de tenne lys og varme seg med vedovner. Sent om høsten når maten var ferdig høstet inn og at dyrene som skulle slaktes var store nok til det feiret de lysfest.

Da gikk alle barna i tog rundt i byen med lykter med lys i for å lyse opp i mørket. Og de ga mat de som var fattige og ikke hadde nok penger til alt de trengte. De voksene fortalte historien om Martin for å lære barna om hvor viktig det er å dele.